A TANÁCS HATÁROZATA
(2009. május 25.)
a közös halászati politika területét érintő, a 83/515/EGK irányelv és tizenegy elavult határozat hatályon kívül helyezéséről
(2009/447/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére, 300. cikke (2) bekezdésére és 300. cikke (3) bekezdésének első albekezdésére,
tekintettel az 1985. évi csatlakozási okmányra és különösen annak 167. cikke (3) bekezdésére és 354. cikke (3) bekezdésére,
tekintettel a Bizottság javaslatára,
tekintettel az Európai Parlament véleményére,
mivel:
(1)
A közösségi jog átláthatósága alapvetően fontos elemét képezi a jobb jogalkotási stratégiának, amelynek végrehajtása a közösségi intézményekben folyamatban van. Ebben az összefüggésben a hatályos szabályozásból helyénvaló eltávolítani azokat a jogszabályokat, amelyeknek tényleges joghatásuk már nincsen.
(2)
A közös halászati politika területét érintő alábbi irányelv és határozatok - jóllehet még hatályban vannak - elavulttá váltak:
-
A Tanács 1983. október 4-i 83/515/EGK irányelve a halászati ágazat kapacitáskiigazítására irányuló egyes intézkedésekről (1). Az említett irányelvnek már nincs joghatása, mivel az adott kérdést szabályozó rendelkezéseket most már az 1198/2006/EK tanácsi rendelet (2) tartalmazza.
-
A Tanács 1989. november 27-i 89/631/EGK határozata a halászati erőforrások védelmére és kezelésére vonatkozó közösségi rendszernek való megfelelés érdekében az egyes tagállamok által viselt költségekhez nyújtott közösségi hozzájárulásról (3). Az említett határozatnak már nincs joghatása, mivel az a tagállamok által 1991. január 1. és 1995. december 31. között kifizetett támogatható kiadásokra vonatkozik.
-
A Tanács 1994. február 21-i 94/117/EK határozata a halászati termékek görögországi forgalmazásával foglalkozó egyes kisvállalkozások minimális szerkezeti és felszereltségi követelményeinek megállapításáról (4). Az említett határozatnak már nincs joghatása, mivel már nem áll fenn az a ténybeli helyzet, amelyre vonatkozott.
-
A Tanács 1994. június 2-i 94/317/EK határozata a Spanyol Királyságnak a Dél-afrikai Köztársasággal kötött kölcsönös halászati kapcsolatokról szóló megállapodása 1995. március 7-ig történő meghosszabbítására vonatkozó felhatalmazásáról (5). Az említett határozatnak már nincs joghatása, mivel alkalmazásának tervezett időszaka már lejárt.
-
A Tanács 1994. június 2-i 94/318/EK határozata a Portugál Köztársaságnak a Dél-afrikai Köztársasággal kötött kölcsönös halászati kapcsolatokról szóló megállapodása 1995. március 7-ig történő meghosszabbítására vonatkozó felhatalmazásáról (6). Az említett határozatnak már nincs joghatása, mivel alkalmazásának tervezett időszaka már lejárt.
-
A Tanács 1999. június 7-i 1999/386/EK határozata a Nemzetközi Delfinvédelmi Programról szóló megállapodás Európai Közösség általi ideiglenes alkalmazásáról (7). Az említett határozatnak már nincs joghatása, mivel olyan átmeneti időszakra vonatkozik, amely már lejárt.
-
A Tanács 2001. február 26-i 2001/179/EK határozata a Bissau-Guinea javára a halászati ágazatban nyújtott pénzügyi támogatás feltételeinek meghatározásáról (8). Az említett határozatnak már nincs joghatása, mivel alkalmazásának tervezett időszaka már lejárt.
-
A Tanács 2001. május 14-i 2001/382/EK határozata a hosszú távon vándorló halfajokra vonatkozó egyes gazdálkodási intézkedések végrehajtásának bizonyos kiadásaihoz nyújtandó közösségi pénzügyi hozzájárulásról (9). Az említett határozatnak már nincs joghatása, mivel a hatálya alá tartozó időszak már lejárt.
-
A Tanács 2001. május 28-i 2001/431/EK határozata a közös halászati politika keretében alkalmazandó ellenőrzési, felügyeleti és megfigyelési rendszerek végrehajtása során a tagállamoknál felmerült bizonyos kiadásokhoz nyújtandó közösségi pénzügyi hozzájárulásról (10). Az említett határozatnak már nincs joghatása, mivel a tagállamok által 2001. január 1. és 2003. december 31. között kifizetett támogatható kiadásokra vonatkozik, illetve mivel ténylegesen megvalósult az a helyzet, amelynek érdekében a határozatot elfogadták. Ezenkívül a 2004. évtől felmerült tagállami kiadások fedezése érdekében elfogadták a 2004/465/EK tanácsi határozatot (11).
-
A Tanács 2004. szeptember 24-i 2004/662/EK határozata a Spanyol Királyságnak a Dél-afrikai Köztársasággal kötött kölcsönös halászati kapcsolatokról szóló megállapodása hatályának 2005. március 7-ig történő meghosszabbítására vonatkozó felhatalmazásáról (12). Az említett határozatnak már nincs joghatása, mivel a hatálya alá tartozó átmeneti időszak már lejárt.
-
A Tanács 2004. december 20-i 2004/890/EK határozata az Európai Közösségeknek a Balti-tenger és a Baeltek vizeiben élő erőforrások halászatáról és védelméről szóló egyezményből való kilépéséről (13). Az említett határozatnak már nincs joghatása, mivel a Közösség egyezményből való kilépéséről értesítették az egyezmény letéteményesét.
-
A Tanács 2004. november 22-i 2005/76/EK határozata az Európai Gazdasági Közösség és a Comore-i Iszlám Szövetségi Köztársaság között létrejött, a Comore-szigetek partjainál folytatott halászatról szóló megállapodásban előírt halászati lehetőségeket és az azokhoz való pénzügyi hozzájárulást megállapító jegyzőkönyv 2004. február 28. és 2004. december 31. közötti időszakra való ideiglenes alkalmazásáról szóló levélváltás formájában létrejött megállapodásnak az Európai Közösség nevében történő aláírásáról és ideiglenes alkalmazásáról (14). Az említett határozatnak már nincs joghatása, mivel időbeli hatályát egy olyan időszakra szándékozták kiterjeszteni, amely már elmúlt.
(3)
A jogbiztonság és az egyértelműség érdekében az elavult irányelvet és határozatokat hatályon kívül kell helyezni,
ELFOGADTA EZT A HATÁROZATOT:
1. cikk
Hatályon kívül helyezendő irányelv és határozatok
A 83/515/EGK irányelv, valamint a 89/631/EGK, 94/117/EK 94/317/EK, 94/318/EK, 1999/386/EK, 2001/179/EK, 2001/382/EK, 2001/431/EK, 2004/662/EK, 2004/890/EK és 2005/76/EK határozat hatályát veszti.
2. cikk
Címzettek
Ennek a határozatnak a tagállamok a címzettjei.
Kelt Brüsszelben, 2009. május 25-én.